ועדת הכלכלה, כנסת 25, פרוטוקול מספר 62, 2023-03-26 00:00

דוד ביטן: שלום לכולם, אני פותח את הישיבה 

דוד ביטן:  על סדר-היום:  הצעת חוק התחרות הכלכלית (איסור פגיעה בייבוא מקביל או בייבוא אישי) (הוראת שעה), התשפ"ב–2022

דוד ביטן:  בקשה לדיון מחדש

דוד ביטן:       לפני שאנחנו מתחילים את הדיון מחדש, אני כבר אומר שאנחנו לא נסיים היום, כי גילינו שיש בעיות עם עוד חוקים שקשורים לייבוא המקביל – היועץ המשפטי יתייחס לכך בהמשך – ועל כן אנחנו צריכים לטפל גם בהם ולא רק ברכבים

דוד ביטן:  היום נדון בלי לפתוח את הדיון מחדש

איתי עצמון: אתה רוצה לפחות לפתוח את הדיון מחדש?     

דוד ביטן: אני לא רוצה לפתוח כרגע

דוד ביטן:  אני רוצה שנקיים דיון ואז אם נפתח, זה יהיה דיון מהיר

איתי עצמון: אני אסביר את הפרוצדורה

איתי עצמון:  הוגשה בקשה לדיון מחדש ולפי התקנון צריך לפתוח קודם כול את הנושא לדיון מחדש ואז לדון לגופו

איתי עצמון:  למעשה הצעת החוק אושרה כבר לקריאה שנייה ושלישית

דוד ביטן: חבר הכנסת בליאק, אתה בעד דיון מחדש?     

ולדימיר בליאק: לא

דוד ביטן: אתה רוצה להשאיר את המצב כפי שהוא?      

ולדימיר בליאק: כן

דוד ביטן: אז אתה רוצה שאני אגייס עכשיו אנשים? למה אתה נגד לפתוח את זה מחדש?     

ולדימיר בליאק: אתה רוצה לפתוח?      

דוד ביטן: כן

ולדימיר בליאק: אז תפתח

דוד ביטן: זה מקובל עליך?     

ולדימיר בליאק: כן

דוד ביטן: אם כך, אנחנו נצביע על הפתיחה

דוד ביטן:  מי בעד פתיחת הדיון מחדש?     

דוד ביטן: אושר

דוד ביטן: זה עבר ולכן נתחיל

איתי עצמון: אני אגיד מה עומד על הפרק כרגע

איתי עצמון:  בעקבות הדיונים הקודמים שבהם עלתה השאלה שנוגעת לחובה להמציא תעודת מקור כחסם בפני ייבוא מקביל, ביקש יושב-ראש הוועדה לבחון תיקוני חקיקה נוספים

דוד ביטן: תיקונים עקיפים

איתי עצמון: נכון, אבל התיקון שכרגע הונח על השולחן ושהופץ ביום חמישי הוא תיקון לחוק רישוי שירותים ומקצועות בענף הרכב לעניין התנאים לקבלת רישיון ייבואן ישיר

איתי עצמון:  בשיחה עם היושב-ראש הבנו שככול הנראה יש קושי גם בחקיקה שנוגעת לייבוא מכשירי חשמל

איתי עצמון:  החוק שנוגע לעניין הזה, מבחינת היעילות האנרגטית של המכשירים וההצהרות שהיבואנים צריכים להמציא כדי לייבא את אותם מוצרים לארץ הוא חוק מקורות אנרגיה

איתי עצמון:  אנחנו נידרש, ככול שיהיה צורך, לבחון גם תיקון עקיף לחוק מקורות אנרגיה, כדי לתת מענה ככול שיש בעיה בנושא הזה

דוד ביטן: אני רוצה להסביר

דוד ביטן:  כל הרעיון של ייבוא מקביל הוא להפחית את המחיר, לכן אם אי אפשר להפחית את המחיר בגלל כל מיני בעיות של רגולציה, אז לא עשינו כלום

דוד ביטן:  זה למעשה המצב

דוד ביטן:  לכן אנחנו צריכים לפתור את הבעיות האלה כדי שהמחיר של הייבוא המקביל יהיה באמת נמוך יותר מהייבוא הרגיל

ולדימיר בליאק: חוק מקורות האנרגיה זה משרד האנרגיה או המשרד להגנת הסביבה?     

איתי עצמון: משרד האנרגיה

דוד ביטן: למעשה מבקשים מהם אישורים שהם לא יכולים להביא אותם

דוד ביטן:  הם תלויים גם ביצרנים ואז חזרנו לאותה נקודה

ולדימיר בליאק: אתה מתכוון בייבוא מקביל

דוד ביטן: כן

דוד ביטן:  יכול להיות שיש עוד חוקים, ואם כן – שיגידו לנו מה הם ונוכל להתייחס אליהם

ולדימיר בליאק: אולי יש אפשרות איכשהו לאחד את כל הדברים ולא להתפזר על מיליון חוקים

דוד ביטן: זה מה שרציתי, אבל נאמר לי שאי אפשר

ולדימיר בליאק: אני מתכוון על קביעת עקרונות

דוד ביטן: ביקשתי את זה, כי אם נתעסק בכל חוק, לא נצא מזה

איתי עצמון: החוק הכללי שאמור להתייחס לנושא הזה של חסמים בפני ייבוא אישי ומקביל זו הצעת החוק שהוועדה אישרה – תיקון לחוק התחרות הכלכלית

איתי עצמון:  זה בדיוק התיקון שהוועדה אישרה

איתי עצמון:  ככול שיש בעיות ספציפיות בענפים מסוימים, כמו בענף הרכב או אולי בענף ייבוא מכשירי חשמל, אפשר לתת לכך מענה בחוקים הספציפיים

דוד ביטן: הרי עשינו תוספת שקשורה לקנס, למעשים

דוד ביטן:  למה שלא ניצור עוד תוספת, תוספת ב', שתמיד אפשר לתקן לפי המצב

איתי עצמון: תוספת אפשר לתקן באישור ועדת הכלכלה

איתי עצמון:  הכנסנו את זה

דוד ביטן: אני לא מדבר על התוספת על העבירות, תוספת על הנושאים, שאנחנו צריכים לפתור את העניין הזה של הייבוא המקביל, ואז נוכל לעשות את זה בתקנות או בשינויים לתוספת

איתי עצמון: להבנתי זה בדיוק מה שעשינו בתיקון

איתי עצמון:  למעשה בתיקון קבועה רשימה של מעשים, התנהגויות אסורות, שבהתקיים נסיבות מסוימות כאמור בחוק, רשות התחרות תוכל לאכוף

דוד ביטן: אבל זו עבירה לעניין הקנס

דוד ביטן:  כרגע אנחנו מדברים על דברים שיגרמו לזה שהייבוא המקביל יהיה אפקטיבי

דוד ביטן:  את זה אפשר לעשות בתוספת נוספת

איתי עצמון: אבל מה הנפקות של התוספת?     

דוד ביטן: עכשיו אנחנו מדברים על רכבים, על הנושא של מוצרי חשמל עם הנושא של האנרגיה ומחר בבוקר יכול להיות עניין אחר, ואז יעשו תיקון לתוספת

איתי עצמון: מה הנפקות של התיקון? בחוק התחרות הכלכלית למעשה הגדרנו רשימה של מעשים שאם היבואן הישיר מבצע אותם - - -      

דוד ביטן: כמו שאנחנו עושים עכשיו עם הנושא של הרכבים, אותו הדבר

דוד ביטן:  מחר תהיה בעיה בחוק אחר, אז יביאו את זה בתיקון לתוספת

איתי עצמון: אני רוצה שנציגי הממשלה יתייחסו לזה

איל שפירא: אני מרשות התחרות

איל שפירא:  לגבי התוספת – מבחינתנו כל מעשה שעלול לפגוע בייבוא מקביל הוא מעשה שאנחנו מבקשים שתהיה לנו אפשרות להטיל בגינו קנס

איל שפירא:  קיבלנו את בקשת הוועדה לייצר את התוספת, לייצר רשימת מעשים שהיא יותר מצומצמת

איל שפירא:  בתוך רשימת המעשים הזאת, לדעתי כל המעשים שאנחנו מדברים עליהם כאן בתיקונים לחוקים אחרים יכולים להיכנס בתוך רשימת המעשים שתהיה לנו האפשרות להטיל בגינם קנס

איל שפירא:  לתקן את התוספת באופן כזה שדרך התוספת הזאת נתקן חוקים אחרים?     

דוד ביטן: למשל התיקון הזה בחוק רישוי ומקצועות בענף הרכב, הוא תיקון שאנחנו עושים בחוק עצמו

דוד ביטן:  אני אומר שבמקום תיקון בחוק עצמו, נעשה תוספת שנייה

דוד ביטן:  למשל, היום אנחנו יודעים שיש בעיה בנושא הזה ומחר תהיה בעיה בחוק אחר – אז נתקן רק את התוספת

דוד ביטן:  מה הבעיה עם זה?     

איל שפירא: זה עניין של הייעוץ המשפטי

דוד ביטן: במקום בכל פעם להתחיל לתקן את החוק, נתקן רק את התוספת במסגרת איזושהי תקנה באישור ועדת הכלכלה

ולדימיר בליאק: כדי לא ללכת בכל פעם לחקיקה ראשית

איתי עצמון: אני לא לגמרי מבין למה אתה מתכוון

דוד ביטן: כי אני לא יודע אם מחר בבוקר לא יבוא מישהו ויגיד שיש בעיה עם הייבוא המקביל בגלל חוק כזה וכזה

ולדימיר בליאק: יש כל כך הרבה ענפים וכל כך הרבה חסמים

איתי עצמון: אבל מדברים עכשיו על הגדרה כללית

איתי עצמון:  ההגדרות הכלליות נמצאות בחוק התחרות הכלכלית

דוד ביטן: ואיפה תכניס את הסעיף הזה?     

ולדימיר בליאק: 	 רגע, על מה אתם מדברים?     

איתי עצמון: כרגע אנחנו  מדברים על הצעת החוק לתיקון חוק התחרות הכלכלית שאושר

דוד ביטן: אבל כשאתה מכניס את זה, אתה מכניס את זה לתוך החוק הספציפי הזה

איתי עצמון: כתיקון עקיף

דוד ביטן: אז אותו הדבר

דוד ביטן:  מה, בכל פעם נצטרך להביא תיקון עקיף?      

איתי עצמון: לא בהכרח

דוד ביטן: למה לא בהכרח? אם בעוד שנה תהיה בעיה?     

איתי עצמון: לא בכל ענף יש חוק מקיף כל כך שמסדיר את אותו ענף

איתי עצמון:  חוק רישוי שירותים ומקצועות בענף הרכב הוא חוק שמסדיר באופן רוחבי את כל הפעילות בענף הרכב, כולל עניינים תחרותיים

איתי עצמון:  לכן היה צורך לתקן אותו, כדי לתת מענה ספציפי למצב שבו היבואנים הישירים מסכלים ייבוא מקביל או אישי

דוד ביטן: בסדר, ניסינו

דוד ביטן:  אני אומר מראש שאני בעד שהתיקון העקיף יהיה בהוראת שעה, על מנת שנראה איך זה עובד בשטח ולפי זה נוכל לקבוע אחר כך

איתי עצמון: לכמה זמן?      

דוד ביטן: חבר הכנסת בליאק, מה אתה אומר? אני רוצה שזה יהיה בהוראת שעה, כדי שנבדוק איך זה משפיע באמת על המחיר

ולדימיר בליאק: לשלוש שנים

דוד ביטן: בסדר, שלוש שנים, אין בעיה

דוד ביטן:  כדי שהתיקון הזה לא יהיה ישראבלוף

ולדימיר בליאק: כי תוך שנה אתה לא באמת רואה את המגמות

דוד ביטן: שלוש שנים זה בסדר מבחינתי

דוד ביטן:  נראה שזה באמת משפיע על המחיר ולא שעושים תיקון, עוזרים לייבוא המקביל ובסוף המחיר נשאר אותו הדבר

דוד ביטן:       אני מבקש לשמוע התייחסויות להצעה שהפיץ היועץ המשפטי

דוד ביטן:  אני מבקש לא לחזור על דברים שנאמרו

דוד ביטן:  היועץ המשפטי יקרא את הנוסח

איתי עצמון: אני אקרא את הנוסח שהופץ ביום חמישי:     תיקון חוק רישוי שירותים ומקצועות בענף הרכב –      	1

איתי עצמון:  בחוק רישוי שירותים ומקצועות בענף הרכב, התשע"ו–2016 (להלן – החוק העיקרי), בסעיף 41(א)(3*, בסופו יבוא:     		"(ו) לספק תעודת מקור של רכב מתוצרתו המיובא לישראל, לכל יבואן מסחרי שיבקש לקבלה; לעניין זה,  		"תעודת מקור" – מסמך המציין את הארץ בה יוצר הטובין, כולו או חלקו, הנדרש לצורך מתן פטור ממכס  		לייבוא הטובין, לפי הסכמי סחר בין-לאומיים שישראל צד להם

איתי עצמון: "     זה למעשה התיקון שנוגע לתנאים לקבלת רישיון יבואן ישיר ממשרד התחבורה וחלק מהתנאים הם שמבקש הרישיון יידרש להמציא התחייבות מיצרן הרכב בחו"ל לכך שהוא יספק את תעודת המקור כפי שהקראתי כעת

איתי עצמון:       תחילה ותחולה  - 2

איתי עצמון:  	(א) תחילתו של סעיף 41(א)(3)(ו) לחוק העיקרי כנוסחו בחוק זה ביום י"ב בתמוז התשפ"ג  (1 ביולי 2023) (להלן – יום התחילה)

איתי עצמון:  (ב) הוראות סעיף 41(א)(3)(ו)   לחוק העיקרי כנוסחו בחוק זה יחולו גם על יבואנים ישירים שביום  התחילה הם בעלי רישיון יבואן מסחרי בתוקף

איתי עצמון:       	זה אומר שתחילת ההסדר היא 1 ביולי 2023 ולעניין התחולה, כיוון שהיבואנים הישירים – לפי מה שהבנו ממשרד התחבורה – קיבלו את הרישיונות שלהם לא מזמן, בשנת 2022, ותוקף הרישיונות הוא עד שנת 2028, למעשה המנגנון שמוצע כאן הוא להחיל את ההוראות החדשות גם על בעלי הרישיונות הקיימים היום, אחרת כל תחילת התיקון שעכשיו הצעת תידחה לשנת 2028, בשש שנים

איתי עצמון:       קיבלנו הערות מקצועיות ממשרדי הממשלה ולקראת הדיון הבא אני ארכז אותן ואטמיע בתיקון שהקראתי עכשיו

דוד ביטן: אוקיי

דוד ביטן:  מישהו רוצה להעיר משהו?     

אלעד ברשאן: אני עמיל מכס ומשלח בין-לאומי, עובד עם הרבה מאוד יבואנים זעירים ויבואנים עקיפים

אלעד ברשאן:  יש לי הרבה מה לומר באופן כללי לגבי פתיחה של עולם הרכב, אני אגיד ספציפית לגבי התיקון לחוק הזה שהוא לא מטפל בקצוות

אלעד ברשאן:  מה זה אומר "בקצוות"? קודם כול, מצד היצרן – ברגע שכאילו הכריחו אותו, נתנו לו תנאי לפיו הוא צריך לייצר את התעודה, תעודת יצרן או הצהרת ספק, למעשה נשרף הדילר כי יש נושאים של no export

אלעד ברשאן:  היצרן עצמו כשהוא מוכר לדילר שלו הוא מכריח אותו בחוזים no export

אלעד ברשאן:  זאת אומרת שכל הייבוא המקביל של לפחות החדשים עובד על הפרה כזאת או אחרת של חובות הדילרים באירופה כלפי היצרן

אלעד ברשאן:  זה קורה גם היום כשהרכב עצמו מייבוא נכנס למוסך מורשה, נסגר מעגל, רואים את מספר השלדה ואז הולכים לדילר

אלעד ברשאן:  כלומר, פעם אחת בקצה לגבי עניין התוספת למעשים לחוק שמוצע בוועדה, דילר נשרף או נוצרת איתו איזושהי בעיה

אלעד ברשאן:  פעם שנייה, פה בישראל מול המכס יש מחלקה במכס שמבצעת אימות של תעודות המקור

אלעד ברשאן:  ברגע שהיא מבצעת את האימות הזה אנחנו צריכים לראות איך זה קורה

אלעד ברשאן:  זה משהו שחברתי פה גם דיברה עליו

אלעד ברשאן:  אם לא נסגור את שתי הפרצות האלה - - -     

דוד ביטן: מה אתה מציע? לדבר באופן כללי זה יפה

אלעד ברשאן: מבחינת היצרן - אני מציע להכניס את רשימת המעשים שגורעים מתחרות למצב של שריפת הדילר

אלעד ברשאן:  צריך למצוא איזשהו ניסוח משפטי טוב לזה, כמו מכתב רשמי או כל שדבר שהוא מהיצרן לדילר שאומר לו: אדוני, אני לא מוכר לך יותר כי אתה מכרת לישראל, לייצוא

אלעד ברשאן:  דבר שני, פה בישראל – בזמן שהמכס עושה אימות תיעשה איזושהי הישענות על רכבים שהיבואנים הישירים כבר הביאו לפה ונהנו

אלעד ברשאן:  למעשה האימות עצמו יהיה רק במקרה קצה ולא יקרה מצב שזה יהיה אות מתה בחוק – מצד אחד המכס יעשה הרבה אימותים שיביאו גירעונות, ומצד שני היצרנים לא ישרפו את הדילרים ברמה כזאת שכבר אי אפשר לקנות מהם

שלום דנינו: אבל כבר היום יודעים בדיוק איזה רכב נכנס ומה מספר השלדה, אז מה שונה?     

אלעד ברשאן: אמרתי את זה ועדיין זה מעשה שהוא בעייתי מאוד

אלעד ברשאן:  בגלל זה בתחילת דבריי אמרתי שברגע שמספר השלדה נכנס למוסך מורשה, גם היום הדילר בחו"ל נשרף

דוד ביטן: אז מה אתה רוצה, שלא יהיה ייבוא מקביל?     

שלום דנינו: מה שאפשר לעשות – אני לא יודע אם זה מותר או איך לעשות את זה מבחינה חוקית – שאינפורמציה שנכנסת לארץ תהיה אסור בייצוא

אלעד ברשאן: זה פותר שתי בעיות

שלום דנינו: אני לא יודע כמה זה אפשרי וכמה זה חוקי

דוד ביטן: היועץ המשפטי אומר לי שאנחנו לא יכולים לחייב את היצרן בחו"ל

שלום דנינו: אני מדבר על המקומי, בארץ, שהחבר'ה האלה לא יוכלו להפיץ את זה החוצה

שלום דנינו:  הם יוכלו לראות את האינפורמציה – מספר שלדה – אבל אסור להם לדווח על זה

דוד ביטן: עד לישיבה הבאה תשלח לנו איזושהי התייחסות ואנחנו נתייחס לזה

אלעד ברשאן: אין בעיה

אלעד ברשאן:  פה, אדוני, מבחינת ההצעה של המכס – אם המכס יוכל להתבסס על רשימה - - -     

דוד ביטן: תכף נתייחס למכס

דוד ביטן:  אתה רוצה שהדילר לא יישרף

דוד ביטן:  למעשה אתה מבקש להכניס את זה לרשימת העבירות

שלום דנינו: בדיוק

שלום דנינו:  המכס לא ידווח לאף אחד, זה לא מעניינו, הוא אדיש לזה

הילה וולגמוט: אני אסביר

הילה וולגמוט:  אני מייצגת את פורום היבואנים הזעירים ומאי מוטורס

הילה וולגמוט:  צריך להבין שתעודת מקור היא רק ההתחלה, זה לא הסיום של העניין

הילה וולגמוט:  אחרי שמציגים תעודת מקור המכס הישראלי יכול לשלוח אותה לאימות

הילה וולגמוט:  זה לא יכול תיאורטית, כי המכס נתן בבג"ץ נתונים מדהימים לפיהם אחד מתוך ארבע תעודות מקור של יבואנים מקבילים נשלחת לאימות, רבע, לעומת יבואנים ישירים שזה אחד לכ-270

שלום דנינו: הם גם מייבאים יותר

דוד ביטן: הם מביאים אלפים, אז מה את רוצה מהם

איתי עצמון: זו המדיניות של המכס

הילה וולגמוט: אני לא יודעת אם זו מדיניות, זה מה שקורה בפועל

דוד ביטן: מנהל רשות המסים אמר לי שבייבוא אישי יש הרבה בעיות שקשורות לתעודות, שהן לא נכונות וכד'

הילה וולגמוט: אני אסביר עד הסוף

הילה וולגמוט:  ברגע ששולחים לאימות, המכס הזר אמור לפנות ליצרן ולאמת את זה מולו, מי שנתן את התעודה, ואין שום אינטרס ליצרן לאמת תעודה שלמעשה שייכת לרכב שיובאה בייבוא מקביל

הילה וולגמוט:  אין לו שום קשר עם היבואן המקביל - - -      

דוד ביטן: למה, זו לא מכונית שלו? זו גם מכונית שלו, הוא מכר אותה

הילה וולגמוט: היא מכונית שלו, אבל הקשר העסקי שלו הוא דווקא עם המתחרה, עם היבואן הישיר

הילה וולגמוט:  קורה שהרבה פעמים התעודות האלה לא  מאומתות ויוצאים גירעונות מכס בדיעבד

הילה וולגמוט:  כלומר, לא רק בהתחלה, אלא אחר כך יוצא גירעון והיבואן המקביל משלם את זה

הילה וולגמוט:       אנחנו מציעים להפחית את כמות האימותים

הילה וולגמוט:  איך לעשות את זה? אנחנו מציעים שהמכס, לפני שהוא פונה לאימות למכס הזר, שאז זה אבוד, זה כבר לא בידיים שלנו, הוא יפנה ליבואן הישיר, בידיו יש את כל המידע על הרכבים, מה גם שהמכס נעזר בו בהרבה מקרים, ואם ליבואן הישיר יש תעודת מקור לאותו דגם של רכב, לא יצטרכו אחר כך לעשות אימות

הילה וולגמוט:  זה לא מעלה חשש סביר, כי בהתאם להסכם הסחר רק אם יש חשש סביר המכס מחויב לשלוח את התעודה לאימות

דוד ביטן: את מתכוונת שלא יעשו אימות באופן קבוע, רק אם יש חשש

הילה וולגמוט: שלא יעשו אימות

הילה וולגמוט:  השלב הראשון יהיה פנייה ליבואנים הישירים ורק אם הם יגידו שאין לדגם הזה תעודת מקור, אז עולה חשש סביר ואז צריך לבצע אימות

דוד ביטן: הבנתי

דוד ביטן:  יש מישהו מלבד היבואנים שרוצה להגיד משהו?      

יורם בונן: אני  מייצג את איגוד יבואני הרכב - - -     

דוד ביטן: אני אאפשר לך בסוף

דוד ביטן:  נציג המכס פה? כן

דוד ביטן:  אולי לא הובנתי כראוי או שאני לא הבנתי כראוי

דוד ביטן:  קודם כול, אנחנו לא אומרים שעכשיו היבואן יצטרך להביא לכם תעודת מקור על כל אוטו

דוד ביטן:  אנחנו אומרים באופן כללי, שאם יש לך תעודת מקור כללית של רכב שמיוצר במפעל בגרמניה, נניח מרצדס, אתה לא תתחיל לבקש מהם תעודת מקור לכל רכב, כי הם לא יכולים להמציא לך את זה

דוד ביטן:  כלומר, המכס נדרש להשתמש בתעודות מקור שהיבואן הראשי נותן לו ממפעל מסוים

דוד ביטן:  אם הרכב הגיע מהמפעל הזה, נגמר הסיפור

איתי עצמון: כלומר, זה לא פר רכב?      

דוד ביטן: בוודאי שלא, לא פר רכב

דוד ביטן:  הם לא יכולים להביא את זה

דוד ביטן:  אם אתה דורש פר רכב, כאילו לא אמרת לי כלום

דוד ביטן:  אני רוצה שאתם תשתמשו בתעודת מקור כללית ממפעל מסוים

איתי עצמון: בתעודת המקור לא מופיע מספר שלדה?     

דוד ביטן: אז מה? אם המכוניות האלה יוצרו בגרמניה ואין בעיה עם המפעל הזה, הם יצטרכו להשתמש ולא לבקש את תעודת המקור במקרה הזה

איתי עצמון: ואם הרכב יוצר בשתי מדינות שונות, כלומר חלק פה וחלק פה?     

דוד ביטן: אז על זה נדבר, אבל איפה שאין בעיה – אין בעיה, ואנחנו לא נתחיל עכשיו לבקש מהיבואן

דוד ביטן:  היבואן לא יכול להמציא לך תעודה לפי רכב, כי זה לא רכב שהוא ייבא אותו

דוד ביטן:  הם צודקים בטענה הזאת

דוד ביטן:  אתה צריך להשתמש בתעודות מקור כלליות ואתה לא יכול לדרוש תעודת מקור ספציפית

דוד ביטן:  אם יש מקומות שיש איתם בעיה, בוא נשמע איפה יש בעיות

איתי עצמון: גם מבחינת הסכמי הסחר

דוד ביטן: מכל בחינה

אליהו ברוכי: בתעודת מקור כללית יש מספר שלדה?     

דוד ביטן: לא, יש מפעלים שאין איתם בעיה

דוד ביטן:  אני רוצה לקבוע שהמכס לא ידרוש תעודת מקור ממפעלים שאין איתם בעיה

הילה וולגמוט: או אימות

דוד ביטן: האימות יותר מסובך

דוד ביטן:  איך היבואן הראשי יביא אישור תעודת מקור ספציפית? איך אפשר לחייב אותו דבר כזה?     

איתי עצמון: כדאי שנשמע מהמכס איך התהליך עובד

דוד ביטן: הבנתם למה אנחנו מתכוונים?     

דוד צור: הבנתי את הכוונה

דוד צור:  הכוונה שלך, עם כל הכבוד – ויש כבוד – מנוגדת למה שיש בהסכמי סחר

דוד ביטן: זה לא נכון, זה לא מנוגד לשום הסכם

דוד ביטן:  במקרה הזה אתם מנפחים את ההסכם

דוד ביטן:  אז חזרנו לנקודה – אתה רוצה שנבטל לכם את מס הקנייה? אני לא רוצה לעשות את זה, אני לא רוצה לגרום נזק למדינה, אבל אתם צריכים להבין שאתם לא יכולים לשחק על כל המגרש

דוד ביטן:  רכב שמגיע ממפעל באירופה ויש על זה פטור, אתם צריכים לתת את הפטור גם לייבוא המקביל מכוח זה שתעודת המקור שהומצאה לכם, אפילו לרכב ספציפי אחר שהיבואן הראשי הביא

דוד ביטן:  זה ישמש את כל הרכבים מהייבוא המקביל מאותו מפעל

דוד ביטן:  שים לב למה שאני אומר: מאותו מפעל

דוד ביטן:  זה לא נוגד שום הסכם סחר בין-לאומי

דוד ביטן:  מה, כתוב בהסכם שחייבים תעודת מקור ספציפית?     

איתי עצמון: תסביר לנו למה זה לא עולה בקנה אחד, תגיד לנו מה כתוב בהסכם

דוד צור: על פי הסכם הסחר, בכדי שתוכל לתת העדפה תחת WTO, עיקרון ה-MFN, אתה יכול לתת הנחה רק במסגרת הסכמי סחר

דוד ביטן: בסדר, אז יש לך הסכם

דוד ביטן:  מה עוד אתה רוצה?     

דוד צור: הסכם הסחר מחייב על כל משלוח להביא את התעודה שלו

דוד צור:  יכול להיות שיצרן ייצר פעם אחת רכב מקורי ופעם אחת  ייצר רכב לא מקורי

דוד ביטן: אותו יצרן במפעל בגרמניה מייצר את אותו רכב

דוד צור: אבל פעם הוא יכול לקחת חומרי גלם מסין ופעם אחרת חומרי גלם אירופאים

דוד צור:  אם הוא ייקח חומרי גלם מסין, ייתכן שאותו רכב לא יהיה מקורי, ואם ייקחו חומרי גלם מאירופה הוא יהיה מקורי

דוד צור:  לכן ההסכם קובע שעל כל משלוח צריך את תעודת המקור שלו

דוד ביטן: אם כך, אנחנו בפלונטר

דוד ביטן:  אז מה אתה רוצה? תוותר על מס הקנייה

דוד ביטן:  אתה אומר שזה עולה לך 700 מיליון ואני לא רוצה לגרום לשום נזק למכס, אבל צריך לפתור את הבעיה

דוד ביטן:  אם אתה לא פותר את הבעיה, אז מה עשינו בזה? דרך אגב, זו לא הפרה מי יודע מה

דוד ביטן:  אתם מציגים את זה כאילו מי יודע מה

דוד ביטן:  באתם ושכנעתם אותי שבארצות הברית אין הסכם ואז מי שאין לו הסכם נדפק לעומת זה שיש לו הסכם

דוד ביטן:  אני לא רוצה להיכנס לזה, אבל טוען שאם יש לכם כבר תעודות של מפעל מסוים שאין בו בעיות בייצור, זה אפשרי, אבל עכשיו אתם ממציאים לי שאולי הוא לקח גלגל מסין? הרי אתם לא בודקים בכל תעודה אם הגלגל היה מסין או מסינגפור, אלא מקבלים את תעודת המקור כפי שהיא

דוד ביטן:  לכן תקבלו גם כאן את תעודת המקור כפי שהיא לגבי כלל הרכבים שמיוצרים באותו מפעל

דוד ביטן:  אתה רוצה שנתחיל עכשיו לבדוק מאיפה הגלגל? הרי לא נצא מזה

דוד ביטן:  אתם מפרשים פה פרשנות דווקנית כדי לגבות כסף

דוד ביטן:  זה לא ילך אחרת

דוד ביטן:  אני לא מבין, בגלל רגולציה וכל מיני דברים אנחנו גורמים שנזרוק את כל הסיפור הזה של ייבוא מקביל לפח

דוד ביטן:  לפחות בנושא של הרכבים זרוק אותו, אין צורך בו, זה  מיותר

דוד ביטן:  יוצר שהמחיר יותר גבוה ולכן זה סתם

דוד ביטן:  תחליטו אם אתם רוצים ייבוא מקביל

דוד ביטן:  אם אתם לא רוצים ייבוא מקביל, שתבוא המדינה ותגיד שהיא לא רוצה ייבוא מקביל ברכבים, אלא רק באמצעות היבואנים ונעשה את זה באמצעות היבואנים

דוד ביטן:  תחליטו מה אתם רוצים

דוד צור: זה מה שכתוב בהסכם, אדוני

דוד צור:  זה לא שאני נותן פרשנות דווקנית להסכם

דוד צור:  מה שאמרה ידידתי העורכת דין זה שאולי אפשר לבחון את הנושא הזה במסגרת תהליך אימות

דוד ביטן: תכף נתייחס לעניין האימות

דוד ביטן:  האימות זה דבר שונה לגמרי, זה לא קשור לבעיה הכללית

דוד ביטן:  אם זה מגיע ממפעל שאין עליו ויכוח שהוא מפעל מקורי ושאין בעיה איתו, אז אתם תוותרו

דוד ביטן:  אם מדובר במפעל בסינגפור למשל, אז אל תוותרו

איתי עצמון: איך ידעו אם זה מפעל שאין איתו בעיה?     

דוד ביטן: יש את המפעל עצמו

דוד ביטן:  המפעל עצמו מייצר בשביל מישהו

דוד ביטן:  למשל, יודעים שעם המפעל בסינגפור יש בעיה לפי ההסכמים, אבל עם המפעל בגרמניה אין בעיה

דוד ביטן:  עכשיו הם טוענים שיכול להיות שהמפעל בגרמניה ייצר, אבל הוא השתמש בבורג של הגלגל שיוצר בסין

דוד ביטן:  יש בורג שלא  מיוצר בסין? גם המפעל המקורי הזה שיש לו תעודת מקור, לא כל המוצרים שהוא השתמש בהם יוצרו באותה מדינה

דוד ביטן:  זה לא הגיוני מה שאתם אומרים

דוד צור: אני רוצה לומר שלפי הסכמי סחר התעודה ניתנת למוצר ולא ליצרן

דוד צור:  המוצר הוא זה שזכאי לתעודה

דוד ביטן: אבל היצרן שמייצר את המוצר ואתה  מקבל את התעודה שלו לגבי הייבוא הראשי – ואני אומר מראש שלא כל המוצרים הם מאותה מדינה, שלא יספרו פה סיפורים

דוד ביטן:  אין מצב כזה

דוד ביטן:  אתה יודע מי מייצר את המוצר שאמרו שבעולם אין כבר את אותו מוצר ? טאיוואן 

דוד ביטן: מי מייצר את השבבים? טאיוון

דוד צור: זה לא חייב להיות בטאיוואן

דוד ביטן: קראתי מאמר שכל השבבים מיוצרים בטאיוואן

דוד ביטן:  אם כך, כל המוצרים לא עומדים בתעודת מקור

דוד ביטן:  לפי השיטה שלך ההסכמים בטלים ותיקח מכולם כסף

דוד ביטן:  טאיוואן פטורה? מרצדס שמיוצר בגרמניה או בשוודיה, את השבב לוקחים מטאיוואן

דוד ביטן:  השאלה היא במהות, האחוזים

דוד צור: במקרה של רכב מותר לו להשתמש ב-40% חומרי גלם שלא מאותה מדינה

דוד ביטן: אז תיקח את ה-40% כמובן מאליו

דוד ביטן:  לכן צריך לשנות את הנוסח באופן כזה

דינה שיבלי: אני מהלשכה המשפטית של רשות המסים

דינה שיבלי:  תעודת המקור לא ניתנת ליצרן מסוים או למפעל מסוים, אלא למשלוח מסוים וזה צריך לעמוד בכללי המקור

דינה שיבלי:  אם המשלוח לא עומד בכללי המקור, אנחנו לא יכולים לתת

איתי עצמון: מן הסתם משלוח זה כמה כלי רכב

איתי עצמון:  זה לא פר כלי רכב

דוד צור: פר כלי רכב

דוד ביטן: אתה בעצמך אומר ש-40%  מהרכב יכול להיות מוצרים שלא יוצרו באותו מקום

אליהו ברוכי: בתעודות מקור יש מספרי שילדה?     

דוד ביטן: כן

דוד ביטן:  זו הבעיה שלנו, שהם אומרים שצריך להביא תעודה על רכב ספציפי

דוד ביטן:  עם כל הכבוד, אני לא יכול לחייב את היבואן פה לתת על רכב ספציפי שלא הוא ייבא אותו, אבל אני כן יכול לחייב את רשות המסים והמכס להסתכל באופן כללי, במיוחד שזה 40%

דוד ביטן:  אחרת אף מכונית לא עומדת באמנה הזאת

דינה שיבלי: הבעיה היא שזה לא כללי, זה ספציפי

דוד ביטן: אז אנחנו נתקן את החוק כך שזה יהיה כללי לפי מפעלים

דינה שיבלי: זה נוגד את הסכמי הסחר, אדוני

איתי עצמון: זה סותר הסכמי סחר

דוד ביטן: אז תחליטו

דוד ביטן:  כמה רכבים אתם גובים מהם היום? עזבו כרגע את הייבוא האישי, לגבי זה הבנתי שיש בעיה משפטית ואתם חייבים לבדוק את זה

דוד ביטן:  בכמה רכבים מדובר, 2,000 רכבים, 3,000 רכבים? זה לא משהו בשמים

דוד צור: אני לא רוצה לזרוק מספר

דוד ביטן: ברגע שהמחיר ירד, יותר אנשים יקנו מייבוא מקביל

דוד ביטן:  לא כולם אוהבים לקנות בייבוא  מקביל, הרבה מעדיפים לשלם יותר ולקנות מהיבואן הראשי, כי זה מבטיח להם הרבה דברים

דוד ביטן:  יש גם בעיה עם האחריות, שאם המפעל המקורי משנה משהו קטן, האחריות מתבטלת

דוד ביטן:  היבואנים לא מודיעים את זה לכל האנשים ואז האחריות עצמה מתבטלת

דוד ביטן:  גם את זה אנחנו צריכים לפתור

איתי עצמון: זה לא קשור לייבוא

דוד ביטן: זה קשור ליבואנים

דוד ביטן:  הם לא מודיעים שהמפעל עצמו שינה איזשהו פרמטר

דוד ביטן:  אם אתה לא  מודע לזה ואתה עושה איזשהו תיקון שקור לזה, למעשה איבדת את האחריות

איתי עצמון: אני מניח שמשרד התחבורה אמור בקרוב להגיש הצעת חוק לתיקון חוק הרישוי לגבי כמה נושאים

דוד מור: זה נמצא בעבודה

דוד ביטן: מה זה הדבר הזה שהאחריות מתבטלת אם יש שינוי והמוסכים בישראל לא מכירים את זה?     

דוד מור: אני לא מכיר את הנושא הספציפי שהיושב-ראש מעלה

דוד ביטן: אני מבקש שתבדוק את זה, כי דיברו איתי על זה בשבוע שעבר

דוד ביטן:  אם זה נכון, צריך לחייב את היבואנים

דוד ביטן:  למעשה את היצרנים אנחנו לא יכולים לחייב, אבל היבואנים צריכים להודיע מייד שיש שינוי מסוים ושאפשר לאבד את האחריות ואז המוסכים לא יתקנו באופן הזה

דוד ביטן:  מישהו צריך להודיע את זה

דוד ביטן:  אם אדם לא יודע והוא מתקן, הוא מאבד את האחריות

דוד ביטן:  אני מבקש שתבדוק את זה עד הישיבה הבאה

דוד מור: אנחנו נבדוק את זה

דוד מור:  אנחנו לא מכירים את הסוגיה הזאת

דוד ביטן: אני לא זוכר מי אמר לי את זה, אבל מי שאמר לי את זה ידע על מה הוא מדבר

דוד מור: אולי מדובר בהגבלת אחריות טריטוריאלית

דוד מור:  זה נידון על ידי המשרד והגיע עד להכרעה בבית המשפט העליון שקיבל את עמדת המשרד

דוד ביטן: מה זה אומר?     

דוד מור: זה מאפשר גם במקום שבו יש הגבלת אחריות טריטוריאלית על רכב שמגיע לישראל - - -      

דוד ביטן: לא טריטוריאלית, מקצועית

דוד מור: הבנתי

דוד מור:  אנחנו לא מכירים את זה

דוד ביטן: אז תבדוק את זה

דוד ביטן:  אם זו החלטה טריטוריאלית, זה לא רלוונטי

דוד ביטן:  אני מדבר על משהו  מקצועי, שאם יש שינויים שהיצרן עשה ברכב ואתה נוגע בזה, אזי איבדת את האחריות

דוד ביטן:  אני מבקש שתבדוק את זה, כי זה משמעותי להרבה אנשים במדינת ישראל

איתי עצמון: צריך לבדוק אם זה חל כבר היום

דוד ביטן: היבואן צריך להודיע על זה לכל מי שנוגע בדבר

רונן לוי: אם השתנה סוג השמן בשגרת טיפולים ומוסך שם שמן לא מתאים, המנוע יכול ללכת – ואלה דברים שקרו – למעשה האחריות לא תקפה

דוד ביטן: אם השתנה סוג השמן והכנסת את זה, אתה מאבד את האחריות

דוד ביטן:  המוסכים לא יודעים שהשמן השתנה

רונן לוי: בהוראות יצרן, השמן הוא אחר

דוד ביטן: אבל אתם לא מקבלים הודעה על זה שסוג השמן השתנה ואז האדם מאבד את האחריות

איתי עצמון: זה מופיע בתעודת האחריות

דוד ביטן: אבל זה תהליך שקורה אחרי שקיבלת את הרכב

איתי עצמון: בתעודת האחריות יש תנאים, אומרים לך שאם עשית פעולות כאלה וכאלה, האחריות כבר איננה בתוקף

רונן לוי: אם שמת חומר שלא מתאים למנוע - - -      

דוד ביטן: חומר שהיה מתאים בעבר ועכשיו הוא לא מתאים

דוד ביטן:  הם שינו ולא הודיעו לאף אחד ששינו

איתי עצמון: כלומר הם שינו את תנאי האחריות לאחר מכן

דוד ביטן: כן

דוד ביטן:  הם שינו ואף אחד לא יודע מזה

דוד ביטן:  למשל, הוא השתמש בשמן שאומרים לא להשתמש ואז אומרים לו שהוא איבד את האחריות

דוד ביטן:  זה קורה בפועל

רונן לוי: זה קורה הרבה

דוד ביטן: אז מי שאמר לי את זה, לא אמר את זה סתם

דוד מור: החוק מאפשר לכל מוסך שמטפל ברכב לקבל את המידע מהיבואן הראשי ביחס לכל שגרות הטיפול ברכב

דוד ביטן: כן, אבל זה לא קורה

דוד ביטן:  אתם עושים צחוק? אתם רואים שיש בעיה, אז תתייחסו אליה

דוד ביטן:  הינה, אנחנו אומרים לכם שיש בעיה

דוד מור: נבדוק

דוד ביטן: זה אומר שהיום הרבה מאוד רכבים במדינת ישראל נוסעים בלי אחריות, כי אם תיקנו משהו – האחריות לא תקפה

דוד ביטן:  זה חל על כל אזרחי המדינה

רונן לוי: זה גם לא קשור לשאלה אם זה ייבוא מקביל או לא

דוד ביטן: זה לא קשור לייבוא מקביל, אבל באותה הזדמנות, אם צריך אנחנו נתקן גם את זה

דוד ביטן:  זה לטובת כל אזרחי המדינה ולכן אף אחד לא יגיש בג"ץ על העניין

דוד ביטן: , זה נכון, היועץ המשפטי?     

איתי עצמון: אני מקווה מאוד

דוד ביטן: יבואני הרכב רוצים להתייחס?  אני מבין שאתם רוצים לבטל את הייבוא המקביל

יורם בונן: ממש לא

דוד ביטן: אתם רוצים שיהיה ייבוא מקביל, רק שיהיו כאלה הוראות שלא יעזור כלום

יורם בונן: גם זה לא

יורם בונן:  חשוב לומר, אדוני, שאין לנו התנגדות שיימצא פתרון, אנחנו רק חושבים שאנחנו לא צריכים להיות חלק ממנו

דוד ביטן: מי יכול להיות חלק מזה?      

יורם בונן: אני שמח שסוף-סוף התברר פה התהליך, כי השאלה של הזכאות לפטור היא שאלה שנבחנת פרטנית על פי תנאי האמנה הספציפית

יורם בונן:  הזכאות הזאת לפטור תלויה בהרבה מאוד גורמים – היא תלויה באבזור של הרכב הספציפי, היא תלויה בשערי החליפין באותו מועד, היא אפילו תלויה במסלול שעבר הרכב ממדינת המקור למדינת היעד

יורם בונן:  למשל, חלק מהאמנות קובעות שהתנאי לפטור הוא שהרכב לא עצר באף נמל בדרך למדינת היעד

יורם בונן:  לכן, אדוני, ואולי זה מפתיע, גם בייבוא ישיר לא כל הרכבים זוכים לפטור

יורם בונן:  חלק מהרכבים, בכלל הדברים שאמרתי עכשיו, משלמים עליהם מכס

דוד ביטן: איזה אחוז?      

יורם בונן: אני לא יודע להגיד באחוזים

דוד ביטן: כמה לא זוכים?      

יורם בונן: זו לא הנקודה

יורם בונן:  הנקודה היא שהבחינה היא פרטנית

דוד ביטן: מה שלא זוכה אצלך, לא יזכה גם במקביל

דוד ביטן:  הכול בסדר

דוד ביטן:  אותו דין יחול לגבי שניהם

יורם בונן: שוב, אנחנו לא מתנגדים לזה שיהיה פטור - - -      

דוד ביטן: אוקיי, זה שיש לך שני אחוזים שלא זוכים אתה רוצה עכשיו – תגיד מה האחוז

יורם בונן: אני לא יודע להגיד

יורם בונן:  זה חלק מהבדיקות

יורם בונן:  הדיון היה רק בשבוע שעבר ולא הספקנו לבדוק

דוד ביטן: אנחנו נקיים דיון נוסף ועד אז תביא את הנתונים

דוד ביטן:  אדוני היועץ המשפטי, אנחנו מתכוונים שאם לאלה אין פטור, גם לאלה לא יהיה פטור במפעל הספציפי שמדברים עליו

איתי עצמון: השאלה איפה זה מעוגן במדיניות של המכס

שלום דנינו: הוא מדבר למשל על מדינות אפט"א, שהן בהסכם, לשם צריך לבוא באופן ישיר

שלום דנינו:  אפשר לכתוב הערה במכס שזה עבר דרך, כי אין נמל גדול ואז מעבירים

שלום דנינו:  אפשר משהו בדומה לזה

שלום דנינו:  אלה תקנות מכס ואיפה שהן עובדות – אז עובדות

דוד ביטן: אין בעיה

דוד ביטן:  מה שחל על זה, יחול על זה

יורם בונן: כל מה שאנחנו מבקשים, אדוני, זה  מכיוון שהסוגיה של כן/לא זכאות לפטור ממכס היא במישור אחר - - -     

דוד ביטן: לא תהיה איפה ואיפה

דוד ביטן:  מה שחל פה, יחול גם פה

יורם בונן: אפילו את זה לא ביקשתי

יורם בונן:  זה בין היבואן המקביל לרשות המסים וששם גם יהיה הפתרון

יורם בונן:  אנחנו מבקשים שאנחנו לא נהיה חלק מהפתרון ושהוא לא יהיה על גבינו

יורם בונן:  אין לנו את המידע שנדרש לגבי הרכב, עם כל הכבוד, אנחנו המתחרים שלהם ואנחנו לא אמורים לפתור להם בעיות

יורם בונן:  יש בעיה של מכס? אנחנו מבקשים שהיא תיפתר ביניהם

דוד ביטן: אתם כמו מונופול אחד גדול

דוד ביטן:  אם אתה מחבר את כולם, אתם מונופול

דוד ביטן:  כל חברה לבד – לא, אבל ביחד זה מונופול בפני עצמו

יורם בונן: אבל אסור לנו לחבר את כולן

יורם בונן:      בסופו של דבר, יש פה משהו שנמצא לגמרי בשליטת גורמים זרים או רשות המכס במדינה הזרה או היצרן הזר, ולכן אנחנו לא חושבים שאפשר להשית עלינו

דוד ביטן: קיבלנו את הטענה שלכם שאתם לא יכולים לתת תעודה לכל רכב ספציפי, אבל לגבי זה שאתם צריכים לשתף פעולה – אתם תשתפו פעולה

דוד ביטן:  זו החלטה שלנו בלי קשר לכלום

דוד ביטן:  מקובל עלינו שאתם לא יכולים לתת תעודה לכל רכב

שלום דנינו: מה גם שאתם מרוויחים מהשירות לרכבים האלה

דוד ביטן: בוודאי, עם החלפים וכו'

דוד ביטן:  אתם בעצמכם מביאים חלפים, אז מה העניין?     

שלום דנינו: צריך להיות פתוחים לכל דבר

שלום דנינו:  הנוקשות הזאת - - -     

יורם בונן: אנחנו פתוחים לכל דבר, רק אנחנו לא חושבים שזה הוגן או צודק שברישיון שלנו יהיה תנאי, התחייבות של יצרן, שאין לנו שום שליטה עליו

דוד ביטן: אין בעיה

דוד ביטן:  לכן אני אומר שאתה לא צריך להביא לכל רכב

דוד ביטן:  אם אתה צריך להביא לכל רכב, אתה צודק

דוד ביטן:  אם התעודה היא כללית לגבי מפעל מסוים, אין שום בעיה

דוד ביטן:  ממילא אתה מביא את זה לרכבים שלך, אז איזו בעיה יש בזה?     

יורם בונן: אני יכול לתת למה שיש אצלי, אני לא יכול לתת לגבי אחרים

דוד ביטן: אם אתה מייבא מהמפעל הזה, אז תביא לגבי המפעל הזה על כך שהייצור במפעל הזה הוא מקורי

דוד ביטן:  זה מה שאתה צריך להביא, לא יותר מזה

יורם בונן: זה לא הנוסח שמופיע פה

דוד ביטן: אישור כללי

יורם בונן: אז זה לא של היצרן

דוד ביטן: אז נתקן את זה

דוד ביטן:  היועץ המשפטי הבין את זה באופן שונה וניסח בצורה מסוימת

דוד ביטן:  יהיה אישור כללי לגבי מפעלים ספציפיים, זה הכול

דוד ביטן:  את זה אתם כן יכולים לתת וזו לא פגיעה בתחרות ולא פגיעה בהסכמים שלכם, כי אתה מייבא מאותו מפעל

דוד ביטן:  כשאתה מייבא – זה בסדר, וכשהוא מייבא – זה לא בסדר? אני לא מבין את זה

דוד ביטן:  וכך אני גם לא מסובב אף דילר

יורם בונן: השאלה אם מדובר על האישורים שיש אצלי או שמדובר על אישור נוסף מהיצרן

יורם בונן:  אם מדובר על אישורים שנמצאים אצלי, אני לא צריך אף אחד, אני לא צריך את היצרן

יורם בונן:  מה שאצלי, אני יודע לתת

דוד ביטן: יש כבר אישור שהיצרן נתן

דוד ביטן:  אנחנו נכתוב שבמקרה שהמפעל הספציפי נותן אישורים ליבואן הראשי – כן, שינינו את העמדה ועכשיו נשנה את הניסוח

דוד ביטן:  קיבלתי את זה

דוד ביטן:  זה יחול על המכס במובן של תעודות המקור שקשורות למוצר הספציפי

דוד צור: זה מנוגד להסכם

דוד ביטן: בסדר, שיהיה מנוגד להסכם, תעשו מה שאתם רוצים

חזי אבירם שייב: כל האישורים שיש לנו נמצאים אצל המכס

דוד ביטן: הבנתי שזה מנוגד להסכם, אז תקנו את ההסכם

דינה שיבלי: אדוני, אנחנו חושבים שההצעה שהבאנו פותרת את רוב הבעיות, 90% מהבעיות

דינה שיבלי:  אם צריך לשפר אותה, נשפר

איתי עצמון: איזה הצעה?     

דינה שיבלי: ההצעה שהקראת בתחילת הדיון

דוד ביטן: אבל הם לא יכולים להביא לכל רכב

דוד ביטן:  את לא מבינה מה הבעיה פה? אנחנו נותנים להם משימה שהם לא יכולים לעמוד בה

דינה שיבלי: אנחנו חושבים שהם כן יכולים לעמוד בה

דוד צור: אף אחד לא מבקש מהם משהו שהם לא יכולים לעמוד בו

דוד צור:  הרי הם הולכים ליצרן ואומרים לו שלא ינפיק לאף אחד חוץ מהם

קריאה: זה לא נכון, מאיפה המצאת את ההמצאה הזאת?     

דוד ביטן: אז הם יקבלו קנס

דינה שיבלי: אנחנו יכולים לנסות לשפר את ההצעה

קריאה: מר חורי, אלה האשמות חמורות ולא כאן המקום להאשים

דוד ביטן: עזוב את זה, הוא לא שם לב למה שהוא אומר, אני מתנצל בשמו

דוד צור: כל מה שביקשנו, שכאשר הם הולכים להיות יבואנים בלעדיים של איזשהו יצרן, שהיצרן יתחייב להנפיק תעודות מקור לא רק להם, אלא גם לכל האחרים

דוד ביטן: הם לא יכולים לתת לך את ההתחייבות הזאת

יורם בונן: אחרי שהסברת את התהליך שזה פר רכב, איך אתה יכול להגיד שזה פותר את הבעיה? אתה יכול להסביר לי איך אתה מבקש מהיצרן חמישה חודשים אחרי הייבוא לתת אישור ייבוא לרכב פרטני?     

דוד צור: ליצרן יש את כל המידע

דוד ביטן: כן, אבל הוא לא יכול לחייב את היצרן

יורם בונן: יש לו מידע לגבי אבזור שהוסף לרכב? יש לו מידע לגבי מסלול הייבוא של הרכב?      

דוד צור: יש לו הכול

דוד צור:  אין לו מידע לגבי המסלול, אבל יש לו את כל המידע לגבי הייצור

דוד ביטן: בחוק אנחנו לא יכולים לחייב את היצרן להביא לנו את האישור הזה

דוד ביטן:  אתה מבקש לחייב את היבואן, אבל גם הוא לא יכול כי הוא מפר את ההסכם מול היצרן

יורם בונן: אם הרכב יוצר בגרמניה והוא נמכר ליבואן המקביל ברומניה, איך היצרן יודע מה קרה עם הרכב הזה מאז שהוא יצא מהמפעל שלו בגרמניה והגיע לרומניה?      

דוד ביטן: דרך אגב, עם 40% אין בעיה

דוד ביטן:  ברגע שהוא אמר לי שעם 40% אין בעיה, אז אין בעיה

דוד ביטן:  גם אם הוא החליף גלגל, זה בסדר גמור

יורם בונן: אבל אם הרכב הוא 60%, בדיוק על הנקודה, מה עושים אז?     

דוד ביטן: אני לא רוצה "לדפוק" את המכס ולא את המדינה עם הגבייה שלה

דוד ביטן:  זו לא המגמה שלי

דינה שיבלי: וגם לא את האמנות

דוד ביטן: בסדר, אל תנצלו את האמנות יותר מדיי

דוד ביטן:  אני מבקש שתמצאו פתרון מניח את הדעת, שאפשר לחיות איתו

דוד ביטן:  עם הפתרון שהוצע יש לנו בעיה, כי אתם דורשים על כל רכב ספציפי והם לא יכולים להביא את זה

דוד ביטן:  אי אפשר לדרוש מהם דבר כזה וגם לומר להם שאם הם לא ימציאו את זה, הם יאבדו את הרישיון

דוד ביטן:  יש דברים שגם אנחנו, בחקיקה, לא יכולים לעשות

הילה וולגמוט: אולי לא הובנתי נכון

הילה וולגמוט:  לדעתי הפתרון שהצעתי גם פותר את הנקודה הזאת

דוד ביטן: זה לא פותר, משום שהם מבקשים תעודה ספציפית

דוד ביטן:  זה לא שייך לבדיקות

הילה וולגמוט: אז ברגע שיש ליבואנים הישירים תעודת מקור לאיזשהו דגם שהם הביאו, המכס ישתמש בזה

דוד ביטן: זה לא שייך

דוד ביטן:  הצעתי להם את זה, הם טוענים שיש להם בעיה עם האמנה

דוד ביטן:  ננסה למצוא פתרון

דוד ביטן:  גם אתה, היועץ המשפטי של יבואני הרכב, צריך להיכנס לזה

דוד ביטן:  אם אתה לא רוצה שנחייב אותך בדברים שאתה טוען שאתה לא יכול לעמוד בהם, בוא נראה איזה פתרון אתה יכול להציע לנו

דוד ביטן:  פעם אחת תהיו גם לטובת הציבור

דוד ביטן:      לעניין הנושא של הבדיקות – למה אתם עושים ליבואן המקביל בדיקות רציניות יותר? אני לא מדבר על ייבוא פרטי

דוד ביטן:  הבנתי ממנהל רשות המסים שיש בעיות אחרות ואני לא נכנס לזה, אבל לגבי הייבוא המקביל זה לא אותו הדבר כמו הייבוא הפרטי של רכבי יוקרה

דוד ביטן:  אומרים שזה גורם לבעיה רצינית שכל הזמן פונים ליבואן ומגלה להם מי הביא ומי לא הביא

דוד ביטן:  בשביל מה צריך את זה?     

דוד צור: הדברים השתנו

דוד צור:  בתקופה האחרונה חל שינוי וכמות האימותים פחתה

דוד ביטן: תעשה יחס הוגן

דוד ביטן:  אם הם מייבאים עשרות אלפים בשנה, למעשה אתה בודק כל 270

דוד ביטן:  אם הם מייבאים 3,000, אל תבדוק כל אחד

דוד ביטן:  תן להם  יחס הוגן, זה הכול

דוד צור: כשאתה חותם על הצ'ק שלך, אתה רשאי לחתום על הצ'ק שלך

דוד צור:  כשהולכים כל מיני יבואנים אחרים שאין להם מידע על הייצור, ולעתים אפילו היבואן לא מבקש תעודה, הם מבקשים תעודה על אותו רכב

דוד צור:  כל הרעיון של התעודה הזאת הוא שזה כמו צ'ק – אם אתה מזהה שמי שחותם על הצ'ק לא מוסמך לחתום עליו, אתה שולח לאמת אם הוא היה מוסמך לחתום

דוד ביטן: מה זאת אומרת "לא מוסמך"?     

דוד צור: בתהליך האימות אתה רוצה לראות שמי שחתם - - -     

דוד ביטן: את זה תבדוק, אין בעיה

דוד ביטן:  אנחנו מדברים על בדיקה רנדומלית

דוד ביטן:  אם יש בעיה עם רכב מסוים, תבדוק אותו

דוד ביטן:  אין לי בעיה עם זה, אני לא מבקש ממך לא לבדוק אותו

דוד ביטן:  מה שצריך לבדוק, תבדוק

הילה וולגמוט: אבל למה לשלוח לאימות? למה לא לבדוק עם היבואן הראשי אם יש בעיה עם המקור של הרכב? למה לא לבדוק מולו? אם יש בעיה, אז יש ספק סביר ביחס לאותו רכב ואז תשלח לאימות

הילה וולגמוט:  אבל אם היבואן הישיר יגיד לך שרכב מהדגם הזה,  מהסוג הזה, הוא מייבא עם תעודת מקור, למה לשלוח?     

דוד צור: אבל הוא עצמו לא יודע

הילה וולגמוט: הוא לא יודע איזה רכב יש לו, אם הוא מייבא אותו עם תעודת מקור או לא? בוודאי שהוא יודע

הילה וולגמוט:  פשוט, שלב אחד לפני האימות, כדי לצמצם את האימותים – כי אנחנו יודעים שאין לאף אחד אינטרס לשתף פעולה – יפנו קודם ליבואן הראשי

דוד ביטן: אני מבקש שתקיימו ישיבה עם המכס ויחד עם היועץ המשפטי שלנו, עם משרד התחבורה, משרד המשפטים ומשרד הכלכלה – שטוען שאין שום בעיה עם ההסכמים הבין-לאומיים - - -      

איתי עצמון: זה מה שטוען משרד הכלכלה?     

דוד ביטן: זה מה שטוען משרד הכלכלה

דוד ביטן:  הבעיה היא הגבייה ולא כל כך ההסכמים

דוד ביטן:  את זה אמר לי השר בעצמו

קריאה: אנחנו מבקשים שיצרפו אותנו לישיבות האלה, כי יש לנו את הניסיון והידע בתחום הזה

איתי עצמון: לרוב אני לא יושב עם - - -      

דוד ביטן: אבל היועץ המשפטי שלהם כן יכול לשבת, מה הבעיה? מכיוון שזה יחול עליהם, אפשר לשבת איתם

הילה וולגמוט: אם כך, גם אנחנו מבקשים שגם היועץ המשפטי של היבואנים הזעירים ישתתף

איתי עצמון: אני מציע שנשב עם נציגי הממשלה ונראה מה הפתרון האפשרי ולאחר מכן נשמע אותם

דוד ביטן: אחר כך הם יבואו ויתנגדו, אז מה זה ייתן? אולי הם יכולים לעזור לנו במציאת הפתרון

דוד ביטן:  אני לא רואה עם זה בעיה

דוד ביטן:  למה יש בעיה לשבת איתם? הרי אתה לא תשב איתם לבד, תשב איתם עם נציגי הממשלה

איתי עצמון: גם אתה תהיה?     

דוד ביטן: אם אתם מחייבים אותי, אני אבוא

איתי עצמון: אולי כדאי

דוד ביטן: אוקיי, אז גם אני אהיה

הילה וולגמוט: אדוני, אני לא מבינה, אם זה נוגע לייבוא המקביל, למה אף אחד מטעמם לא יהיה?      

דוד ביטן: אתם מדברת על ייבוא פרטי?     

הילה וולגמוט: כן

דוד ביטן: לא  מדובר בהרבה רכבים

קריאה: אבל זה חלק מהסיבה שזה מוגבל

דוד ביטן: מבחינתי הייבוא הזעיר פחות בעייתי

הילה וולגמוט: אז איזה ייבוא הוא בעייתי?     

דוד ביטן: הייבוא שמתחרה בייבוא הישיר הוא הייבוא המקביל ולא הייבוא הזעיר

הילה וולגמוט: הייבוא הזעיר הוא חלק מהמקביל

דוד ביטן: רוב הייבוא הזעיר הוא ייבוא של רכבי יוקרה

אלעד ברשאן: בגלל שיש רק 20 הקצאות

דוד ביטן: אז יכול להיות שצריך לשנות את ההקצאות, אבל זה לא קשור לחוק

אלעד ברשאן: עד ה-1 באפריל 2022 כל היצרניות נתנו את ה-supplier declaration , את הצהרת ספק שעל בסיסה נתנו ואין שום סיבה שזה לא יחזור

אלעד ברשאן:  זו מדיניות שלהם, הם יכולים לשנות אותה והכול בסדר

דוד ביטן: דיברנו על העניין הזה

דוד ביטן:  נראה לי שאתה גם יבואן ולא רק עמיל  מכס

דוד ביטן:      אני מודה לכולם, הישיבה נעולה